VEGA & Live Nation præsenterer  
**Brit Award-nominerede Rumer kommer til VEGA med upbeat og sensuelt nyt album**  
*Den britisk/pakistanske singer/songwriter Rumer, der bl.a. modtog en Mojo Award og Brit Award for hendes debutalbum, har netop udsendt sit nye album,* Into Colour*, som hun præsenterer for det danske publikum til en koncert i Lille VEGA den 6. marts.*   
  
35-årige Sarah Joyce, bedre kendt under sit scenenavn, Rumer er netop nu aktuel med sit andet album med originalt materiale. *Into Colour* følger op på hendes millionsælgende debut, *Seasons Of My Soul*, der gav Rumer en Mojo Award, en BRIT-nominering samt æren af at optræde som headliner i Royal Albert Hall.  
  
Rumer vandt hurtigt fans, der spænder lige fra Elton John til Richard Carpenter. Sidstnævnte skrev og ”lykønskede” hende med at skabe noget oprigtigt musikalsk, hvilket efter hans mening har været en mangelvare i de seneste år. Måske ikke helt tilfældigt, at det netop skulle komme fra broderen til den afdøde sangerinde Karen Carpenter, som Rumer bliver sammenlignet med af bl.a. The Guardian (og mange flere). Og det er bestemt ikke uden grund, som det fx kan høres på nummeret ”[Travelin’ Boy](http://youtu.be/krB-LRqK3Q8?list=PLWHoqMipNZGlT68knhf5Nu3jyWXEVuEZg)” fra Rumers 2012-album *Boys Don’t Cry*, som var et eklektrisk og passioneret coveralbum, baseret på mandlige sangskrivere fra 70’erne.

*Into Colour* begyndte for alvor at tage form, da Rumer fløj fra sit hjem i Herne Hill til det musikalske mekka Laurel Canyon, hvor hun lejede en husvogn, som stod parkeret i indkørslen hos en ukonventionel familie på fire. Med nyfunden energi til igen at skrive musik, fik Rumer igen kontakt med Rob Shirakbari, der i årevis har været musical director for Burt Bacharach og Dionne Warwick. Rob blev Rumers producer, samarbejdspartner og med tiden, i traditionen tro for musikalske partnerskaber, hendes forlovede. Albummet blev efterfølgende indspillet i parrets nye hjem i Arkansas, New Jersey og i Londons legendariske RAK Studios (med det meste af rytmesektionen indspillet live af Daryl Halls band).

Resultatet er et album med den Rumer, mange først faldt for, men med en stemning og et humør man måske ikke har hørt fra hende tidligere. Musikalsk er det mere upbeat og sensuelt, en udvidelse af Technicolour Bacharach-lyden og inkluderer også nogle Philly groove-elementer, soul og endda disco.

*“When I imagined Into Colour, I didn’t know what it was, but it felt like a hopeful place to walk towards. In this record you can hear me picking through the debris, and going through each emotion.”- Rumer*

Lyt til den nyeste single [*Reach Out (live)*](http://youtu.be/UNtEqrTk7-I) og forbered dig selv på en smuk, emotionel, ekstrem musikalsk og stemningsfyldt aften i Lille VEGA fredag den 6. marts.

*Reach Out*: http://youtu.be/UNtEqrTk7-I

*Into Colour* album trailer: http://youtu.be/p2Zsdc\_ywns

**Anmelder citater:**

‘Melodies that twist on copper-toned notes like falling leaves. A classily crafted record” \*\*\*\* - *Daily Telegraph*

“Deeply poignant balladry. Sensational” - *The Sunday Times*

"Memorable songs recorded with exquisite taste” \*\*\*\* - *The Guardian*

“Impeccable” \*\*\*\* - *Mail On Sunday*

“The perfect companion piece to Rumer’s million selling debut *Seasons Of My Soul*. It’s that voice - gets me every time” \*\*\*\* - *Independent On Sunday*

A lush shimmering collection of songs carrying the warmth of Californian sunshine” - *The Observer*

"One of the most gifted vocalists to appear in Britain over the last decade...loving and bereft*" – Grazia*

“Retro-tinged heartbreak songs from a soul survivor” \*\*\*\* - *Q Magazine*

**Fakta om koncerten**  
Rumer (UK)  
Fredag den 6. marts kl. 21

Lille VEGA, Enghavevej 40, 1674 Kbh. V  
225 kr. + gebyr

Billetsalget starter fredag 12. december kl. 11.00 via VEGAs hjemmeside, livenation.dk og Billetnet.  
Læs mere om arrangementet på